Diari Oficial de la Generalitat Valenciana


Sumari del DOGV 4249, del 15-05-2002 (2002/4755)

Informació pública de la proposta de programa d'actuació integrada del sector I-2 La Vila, del sòl urbanitzable industrial, de l'Ajuntament de Xàtiva.
------------------------------------------------------------------------------------------------------------------------------------------------------

### Dades del document

Número de DOGV
:   4249

Data del DOGV
:   15-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4755


Organisme emissor
:   Ajuntament de Xàtiva

Tipus de document
:   Anunci

Informació pública de la proposta de programa d'actuació integrada del sector I-2 La Vila, del sòl urbanitzable industrial, de l'Ajuntament de Xàtiva. [2002/M4755]
  
Vist l'acord plenari de data 11 d'abril de 2002, pel qual sotmetia a informació pública la proposta de programa d'actuació integrada del sector I-2 La Vila, del sòl urbanitzable industrial, promogut per l'Ajuntament de Xàtiva, aprovat provisionalment en sessió plenària de data 9 de febrer de 2001, constituït per una alternativa tècnica i un avantprojecte d'urbanització de la unitat d'execució i un pla parcial, redactats per Vetges Tu i Mediterranea, SL, segons el règim establit en els articles 46 i 52.1-B) ?51.2 de la Llei Reguladora de l'Activitat Urbanística.
  
Vist que per a determinar les condicions per a la presentació d'un programa d'actuació integrada per gestió indirecta, a la vista de l'aparició d'iniciatives privades per a la seua gestió, es van aprovar provisionalment, per acord plenari del dia 2 d'agost de 2001, i sotmetre a informació pública, durant un mes, les bases per a la selecció de l'urbanitzador industrial, redactades per Vetges Tu i Mediterranea, SL (DOGV número 4.098, de 2 d'octubre de 2001, i el diari Levante, de 29 de setembre de 2001), i es van elevar a definitives, per acord plenari de data 8 de novembre de 2001.
  
Vist que per acord plenari adoptat el dia 2 d'agost de 2001, va ser sotmés a informació pública el projecte d'urbanització, durant 20 dies hàbils (DOGV número 4.165, de 10 de gener de 2002, i diari Levante d'11 de gener de 2002), sense que en el transcurs del dit termini des de la publicació s'efectuara cap al·legació. Es va aprovar provisionalment el projecte d'urbanització, per acord plenari de data 11 d'abril de 2002.
  
De conformitat amb el que disposen els articles 46.3-4 i 48.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la proposta de programa se sotmet a informació pública, mitjançant un anunci en un diari d'informació general editat a la comunitat i simultàniament en el Diari Oficial de la Generalitat Valenciana.
  
Qualsevol persona podrà consultar en este ajuntament les actuacions que es deriven de l'esmentada documentació i presentar alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Es podran presentar alternatives tècniques i al·legacions durant 20 dies hàbils, que podran prorrogar-se per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
La documentació mínima integrant del programa serà, de conformitat amb l'article 1.2.1 de les bases, la següent:
  
- Memòria.
  
- Segons el cas, proposta de millora de l'ordenació detallada, a tramitar simultàniament al programa.
  
- Compromís de subjecció al projecte d'urbanització aprovat per l'Ajuntament de Xàtiva, o si escau, proposta justificada de millora d'este amb el mateix nivell de definició que el projecte inicial.
  
- Compromís d'acceptació del contingut de les presents bases, en tot allò no especificat en el programa.
  
- Conveni urbanístic amb l'Ajuntament de Xàtiva, que servirà de base a tota l'actuació.
  
Les proposicions juridicoeconòmiques es presentaran durant els cinc dies hàbils següents al venciment del termini anterior, amb la documentació establida en els apartats c) i d) de l'article 32 de la LRAU.
  
L'acte d'obertura de pliques tindrà lloc en l'ajuntament, en la següent data hàbil a la conclusió del termini per a presentar-les.